
R E F E R A T

Privind modificarea la cerere, a concesionarului, in contractele de concesiune incheiate in baza HCL nr.176/1998
In baza HCL nr.176/1998  privind aprobarea Metodologiei de autorizare a extinderii unor constructii in vederea  realizarii unor spatii  cu alta destinatie decat aceea de locuinta, au fost incheiate contracte de concesiune teren, avand ca parti contractante ,,Municipiul Timisoara’’ in calitate de concedent si ,,persoana fizica pentru persoana juridica’’ in calitate de concesionar.

La data de 11.01.2001 s-a incheiat contractul de concesiune nr.1 avand ca obiect transmiterea respectiv preluarea in concesiune a terenului situat in Timisoara str.Azurului nr.2 bl.21 sc.B, avand ca parti contractante ,,Consiliul Local al Municipiului Timisoara’’ in calitate de concedent si ,,Tudorache Voicu Mircea si sotia Tudorache Roxana Denise pentru SC IASIS SRL’’ in calitate de concesionar.
La data de 17.12.2009, prin adresa cu nr.DP2009-12509,  Dl.Tudorache Voicu Mircea si D-na Tudorache Roxana, solicita modificarea partilor contractante din contract in asa fel incat calitatea de concesionar sa o aiba proprietarii apartamentului persoane fizice, intrucat nu se poate face intabularea spatiului pe persoana juridica, aceasta nefiind proprietar.
In acest sens am solicitat un punct de vedere Serviciului Juridic, iar prin adresa cu nr.DP2009-12509/07.01.2010, ne comunica faptul ca modificarea contractului de concesiune cu privire la persoana concesionarului poate avea loc doar cu consimtamantul concedentului-Consiliul Local al Municipiului Timisoara.

Avand  in vedere ca in evidenta Biroului Licitatii Contracte figureaza mai multe contracte incheiate astfel, 
P R O P U N E M :

In cazul contractelor de concesiune incheiate in baza HCL nr.176/1998, de catre persoane fizice pentru societati comerciale, se aproba modificarea concesionarului, cu persoanele fizice respective, proprietare ale imobilului la care s-a executat extinderea si numai  la solicitarea acestora.

